Antonius Čechov
Antonius Čechov Res apud Vicidata repertae: Nativitas: 29 Ianuarii 1860; Taganrogium Obitus: 15 Iulii 1904; Badenweiler Patria: Imperium Russicum Nomen nativum: Антонъ Павловичъ Чеховъ Familia Genitores: Pavel Chekhov; Evgenia Chekhova Coniunx: Olga Knipper Memoria Sepultura: Sepulcretum Novodevicense Antonius Pauli filius Čechov (Russice: Антон Павлович Чехов, tr. Anton Pavlovič Čechov ; 29 Ianuarii 1860–15 Iulii 1904) fuit scriptor fabularum narratiunculae et ludorum scaenicorum, et medicus Russicus, habitus unus ex maximorum mundi scriptorum fabularum. Is dramatista quattuor ludos nunc classicos excogitavit, et eius fabulae breves habentur maximi momenti a scriptoribus et criticis. Čechov res medicas ferme per eius cursum litterarium tractavit: "Medicina est mea uxor legitima," inquit, "et litterae mea amica." Laro male anno 1896 excepto, Čechov theatrum renunciavit, sed ludus iterum in scaenam proditus est anno 1898, a Constantini Stanislavskij Theatro Artis Moscuensi, quod postea Ioannem Avunculum protulit et primas exsecutiones fecit Čechov ultimorum ludorum, Trium sororum et Horti cerasei. Haec quattuor opera histrionum gregem duriter provocant. Ait Ioannes McKellen: "Actores Čechov sicut montem scandunt, funibus coniuncti, gloriam communicantes, si cacumen adsequuntur" (Miles 1993:9). Ei fuit villa Ialtae in oppido maritimo, ubi sua maximi momenti dramata, Hortus ceraseus et Tres sorores, scripsit, et ad ipsam fere vitae finem habitabat, villa quae anno 1957 magistratum iussu museum facta est Čechoviense. Drama Hortus ceraseus etiam origo thematis mythistoriae Shayō a Dazai Osamu factum est.